text: 35-årig uden kørekort kørte kvinde ihjel
  09 august 2019 kl. 13.00
  Den rumænske mand, der torsdag aften kørte en 47-årig kvinde fra Sydals ihjel, er blevet varetægtsfængslet i fire uger.
  Torsdag aften omkring kl. 20.20 omkom en lokal kvinde fra Sydals, da hun på cykel blev påkørt bagfra af en 35-årige rumænsk mand på Nedervej ved Skovby.
  Manden, der i forvejen havde fået frakendt sit kørekort, blev ved anholdelsen sigtet for spirituskørsel og uagtsomt manddrab.
  Ved grundlovsforhør fredag eftermiddag erkendte manden at have kørt bilen uden kørekort, men nægter sig skyldig i uagtsomt manddrab.
  Han er indtil videre varetægtsfængslet i fire uger.
  
  